ఘనా అంతరిక్ష పరిశోధన, అంతరిక్ష కార్యక్రమాలను ఘనా అంతరిక్ష శాస్త్రీయ సాంకేతిక కేంద్రం (జిఎస్‌ఎస్‌టిసి), ఘనా అంతరిక్ష సంస్థ (ఘాసా) పర్యవేక్షిస్తాయి. జి.ఎస్.ఎస్.టి.సి, జి.హెచ్.ఎస్.ఎ. 2015 లో జాతీయ భద్రతా పరిశీలనా ఉపగ్రహాన్ని కక్ష్యలోకి ప్రవేశపెట్టడానికి పనిచేశాయి. దాని ప్రయత్నంలో మొదటి ఆచరణాత్మక దశగా 2013 మే 15 న " కోఫోరిదువాలోని ఆలు నేషన్సు యూనివర్శిటీ కాలేజి " (ఎ.ఎన్.యు.సి) నేతృత్వంలోని అంతరిక్ష కార్యక్రమం కాన్సాటును అంతరిక్షంలో ప్రవేశపెట్టింది. కాన్సాటు హీలియం నిండిన బెలూను నుండి 200 మీటర్లు (660 అడుగులు) ఎత్తులో మోహరించబడింది. ఇది కొన్ని వైమానిక చిత్రాలతో పాటు ఉష్ణోగ్రత రీడింగులను తీసుకుంది. ఉప ప్రాంతంలో అంతరిక్ష శాస్త్రం, ఉపగ్రహ సాంకేతిక పరిజ్ఞానాన్ని అభివృద్ధి చేయడంలో దాని తదుపరి దశగా విశ్వవిద్యాలయం ఒక ఔత్సాహిక గ్రౌండు స్టేషను రూపకల్పన చేసి నిర్మించింది. ఇది అంతర్జాతీయ అంతరిక్ష కేంద్రంతో సహా కక్ష్యలో ఉన్న అనేక (ఔత్సాహిక) రేడియో ఉపగ్రహాలను విజయవంతంగా అనుసంధానం చేసి, సమాచారపరివర్తన చేసింది. 2014 డిసెంబరు 18-20న స్లో-స్కాను టీవీ చిత్రాలను అందుకుంది. 2017 లో సూక్ష్మీకరించిన భూమి పరిశీలనా ఉపగ్రహాన్ని కక్ష్యలోకి ప్రవేశపెట్టనుంది.

ఘనా వార్షిక అంతరిక్ష పరిశోధన వ్యయం దాని స్థూల జాతీయోత్పత్తి (జిడిపి) లో 1% ఉంది. సైన్సు అండు టెక్నాలజీ పరిశోధనలకు తోడ్పడింది. 2012 లో ఘనా సైన్సు అండు టెక్నాలజీ ఫర్ సస్టైనబులు డెవలప్మెంటు ఫర్ సౌతు (కామ్‌సాట్స్) కు చైరుపర్సనుగా ఎన్నికయ్యారు; దక్షిణాఫ్రికా నేషనలు స్పేసు ఏజెన్సీ (సాన్సా) తో అంతరిక్ష పరిశోధనలో ఘనా సంయుక్త ప్రయత్నం చేసింది.

అంతరిక్షం , ఉపగ్రహ కార్యక్రమాలు
ప్రాధమిక విద్య
భౌగోళికం
ఖనిజాలు